**З А П О В Е Д**

**№ РД-04-196/ 01.04.2024 год., гр.Бургас**

На основание чл.3, ал.4 от Устройственият правилник на Областните дирекции „Земеделие” във връзка с **чл. 27, ал. 8 от ЗСПЗЗ**, чл.56з, ал.1 от ППЗСПЗЗ, заповед № РД-46-133/12.06.2023 г.за упълномощаване от МЗХ, във връзка с писмо изх. №66-783/ 29.03.2024 г. на Министъра на земеделието и храните за включване в общ търг по реда на **чл.27, ал.8 от ЗСПЗЗ** на имоти частна държавна собственост, незаети със сгради и съоръжения, бивша собственост на организации по §12 от ПЗР на ЗСПЗЗ, негодни за земеделско ползване и неподлежащи на възстановяване по ЗСПЗЗ.

**Н А Р Е Ж Д А М:**

**I. Откривам процедура за провеждане на общ търг с тайно наддаване за продажба по реда на чл. 27, ал. 8 от ЗСПЗЗ, във връзка с чл. 56з, ал.1, 2 и 3 от ППЗСПЗЗ** на имот частна държавна собственост, както следва:

|  |  |  |  |  |  |  |
| --- | --- | --- | --- | --- | --- | --- |
| Съгласие от МЗХ | Землище, община | № на имот | Площ, кв.м. | Начална тръжна цена, лв. | Депозит лв. | ДДС в регул. |
| **№ 66-783/ 29.03.2024 г.** | **с. Карагеоргиево, общ. Айтос** | **ПИ 36227.72.11** | **9 402** | **92 281.00** | **9228.10** | не |

**II. Условия за участие:** Право на участие имат физически лица, еднолични търговци и юридически лица регистрирани по Търговския закон или по Закона за търговския регистър и регистъра на юридическите лица с нестопанска цел.

**III. Подаване на документи за участие в търга:** Заявителите или писмено упълномощено от тях лице с нотариална заверка на подписа подават в Областна дирекция „Земеделие” - Бургас заявление по образец утвърден от МЗХГ /сега МЗХ/, в което се посочват: местонахождението, номерът и площта на поземления имот и предлаганата цена в лева за имота, изписана с цифри и думи. За всеки имот се подава отделно заявление. В случаите, когато заявлението се подава от ЕТ или юридическо лице задължително се посочва ЕИК, съгласно Закона за търговския регистър и регистъра на юридическите лица с нестопанска цел.

При подаване на заявлението заявителят или упълномощеното лице представят документ за самоличност и прилагат:

1. Нотариално заверено пълномощно, когато документите се подават от упълномощено лице;

2. Платежен документ за внесен депозит в оригинал, когато плащането не е извършено по електронен път;

3. Протокол от заседание на съответния оправомощен орган, съдържащ решение за закупуване на държавните имоти - предмет на продажбата, когато заявителят е юридическо лице;

4. Декларация за обстоятелствата по чл.56к, ал.11от ППЗСПЗЗ: „Свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот“.

5. Копие от документа за съдебна регистрация или се посочва Единен идентификационен код по БУЛСТАТ, съгласно чл.23 от Закона за търговския регистър и регистъра на юридическите лица с нестопанска цел.

6. Декларация за събиране, съхраняване и обработване на лични данни, във връзка с Регламент /ЕС/ 2016/679 на Европейския парламент и на Съвета от 27 април 2016 г. относно защитата на физическите лица, във връзка с обработването на лични данни и относно свободното движение на такива данни и за отмяна на Директива 95/46/ЕО.

**Предлаганата цена е в** **цяло число левове,** не по-ниска от началната тръжна цена.

**IV. Място и срок за получаване на заявления**: Документите за участие в търга по се получават в сградата на Областна Дирекция „Земеделие” - Бургас, ул. ”Цар Иван Шишман” № 8, стая № 6 всеки работен ден от 09:00 до 12:00 и от 12:30 до 17:30 часа, в срок от 30 /тридесет/ календарни дни считано от датата на публикуване на заповедта в местен вестник (за област Бургас) или могат да бъдат изтеглени от интернет страницата на ОД ”З” Бургас - [**http: //www.mzh. government.bg/ODZ-Burgas/bg/Home.aspx**](http://www.mzh.government.bg/ODZ-Burgas/bg/Home.aspx)**; За всеки имот се попълва отделно заявление.**

**V. Място и срок за подаване на заявления:** Документите за участие в търга се подават в сградата на Областна Дирекция “Земеделие” Бургас, ул.”Цар Иван Шишман” № 8, стая № 6 всеки работен ден от 09:00 до 12:00 и от 12:30 до 17:30 часа, в срок от 30 /тридесет/ календарни дни считано от датата на публикуване на заповедта в местен вестник (за област Бургас). **За всеки имот се подава отделно заявление.**

**VI. Началната тръжна цена** и размера на депозита за участие в търга за всеки имот е определена по реда на чл. 56ж от ППЗСПЗЗ и чл. 88 от ППЗДС. **Депозитът за участие е 10% от началната тръжна цена,** върху него не се начислява лихва и не подлежи на връщане при отказ от сключване на договор. Банковото бордеро /оригинал/ за внесения депозит се представя заедно с документите за участие в търга. За всеки имот се представя отделен документ за депозит.

**Депозитът се внася по набирателна сметка на Областна Дирекция „Земеделие” гр. Бургас**: **ОББ АД Бургас - IBAN: BG48UBBS80023300252510 BIC:UBBSBGSF Основание: Депозит за участие в търг по чл. 27, ал. 8 от ЗСПЗЗ.**

**VII. Място за обявяване на протоколите от търга:** Информационното табло на ОД „Земеделие” Бургас, ул. „Цар Иван Шишман” №8, ет.1 и на интернет страницата на Дирекцията [**http: //www.mzh.government.bg/ ODZ-Burgas/bg/Home.aspx**](http://www.mzh.government.bg/%20ODZ-Burgas/bg/Home.aspx)**. В 7-дневен срок участниците могат да направят писмени възражения до тръжната комисия.**

**VIII. Заявление, представено в незапечатан плик е недействително.** Подадените пликове със заявления се записват с входящ номер, дата и час в регистъра. Търгът, на който могат да участват всички заинтересовани лица, може да се проведе само когато най-малко двама кандидати са подали заявление за участие и са допуснати до участие в търга. Когато на търга са обявени повече от един имот, при явяване на един кандидат за даден имот той се обявява за спечелил търга при предложената от него тръжна цена с тайно наддаване.

**IX. Предлаганата цена е в цяло число левове и не може да бъде по – ниска от началната тръжна цена.** Не се допускат за участие кандидатите, чиито заявления са подадени след срока на чл. 56з, ал. 6 от ППЗСПЗЗ или не отговарят на изискванията на чл. 56к от ППЗСПЗЗ.

**X**. Директорът на ОД „Земеделие” – Бургас в **3 /три/ дневен срок** след изтичането на крайния срок за подаване на заявления за участие в търга, назначава със заповед тръжна комисия. В **14 /четиринадесет/ дневен срок** тръжната комисия разглежда заявленията, класира предложенията и определя спечелилия търга кандидат. За резултатите от търга се съставя протокол съгласно чл. 56м и се обявява на местата посочени в т.VII.

**XI**. В случаите по чл. 56н от ППЗСПЗЗ, когато кандидатите за един имот са предложили една и съща цена, между тях се провежда търг с явно наддаване като председателят на тръжната комисия обявява началната тръжна цена, от която започва наддаването и определя стъпка на наддаването в размер на 100 /сто/ лева от достигнатата цена.

**XII.** Търгът се счита за спечелен от участника предложил най - високата цена за имота.

**XIII**. При прехвърляне право на собственост на урегулирани поземлени имоти /УПИ/ се начислява ДДС върху продажната стойност на имота, съгласно разпоредбата на чл.45, ал.5, т.1 от Закона за данък върху добавената стойност.

**XIV**. Лицата, които придобиват имотите по реда на чл. 27, ал. 8 от ЗСПЗЗ, заплащат разходите по чл. 56ш, ал. 1 от ППЗСПЗЗ.

**XV. Условия за връщане на депозита** – Депозита на спечелилия участник се прихваща от цената при придобиване на имота. Внесените депозити от некласираните кандидати се възстановяват в 7-дневен срок след приключването на търга с подаване заявление в счетоводството на ОД ”З”, депозитът на кандидата, класиран на второ място– след подписване на договора със спечелилия кандидат. Депозитите на кандидатите, класирани на първо и второ място не се възстановяват при отказ за сключване на договор. Депозитът на обжалвалия търга участник се възстановява след влизане в сила на съдебното решение.

**XVI.** След приключване на търга,министърът на земеделието и храните или упълномощено от него длъжностно лице със заповед определя класираните на 1 и 2 място кандидати, която се публикува на интернет страницата на МЗХ и на интернет страницата на Дирекцията [**http: //www. mzh. government.bg /ODZ-Burgas/ bg/Home.aspx**](http://www.mzh.government.bg/ODZ-Burgas/bg/Home.aspx) при спазване на изискванията на ЗЗЛД. ОД “З“ уведомява участниците по реда на ГПК.

**XVII.** Министърът на земеделието и храните или упълномощено от него длъжностно лице сключва договор с лицата, спечелили търга, след заплащане на цената на имота, дължимите данъци, такси и режийни разноски по сметка на МЗХ – **BG97 BNBG 9661 3000 1500 01, БНБ–ЦУ София**.

**XVIII.** Настоящата Заповед да се публикува на интернет страницата на Областна дирекция „Земеделие” – Бургас, на страницата на МЗХ и в един местен вестник **най - малко 30 /тридесет/** календарни дни преди крайния срок за подаване на заявленията за участие.

Заповедта следва да се постави в **3 /три/ дневен срок** от издаването й на информационните табла на ОД ”Земеделие” Бургас, Общинска служба по земеделие Айтос, Община Айтос, кметство с. Карагеоргиево.

**ЛИДИЯ СТАНКОВА …………/п/……………**

*Директор ОД „Земеделие“ - Бургас*